CELEX: 52012XX1220(01)
Language: ro
Date: 2012-10-12 00:00:00
Title: Decizia nr. 853 din 12 octombrie 2012 privind deschiderea unei proceduri de acordare a autorizației de prospectare și explorare a zăcămintelor de petrol și gaze naturale – resurse naturale ale subsolului în conformitate cu articolul 2 alineatul (1) punctul 3 din Legea resurselor naturale ale subsolului – din „Blocul 1-22 Teres” situat în zona economică exclusivă din Marea Neagră a Republicii Bulgaria și de notificare a unei proceduri de licitație concurențială în vederea acordării autorizației

20.12.2012   
            
            
               RO
            
            
               Jurnalul Oficial al Uniunii Europene
            
            
               C 394/42
            
         DECIZIA NR. 853
   din 12 octombrie 2012
   privind deschiderea unei proceduri de acordare a autorizației de prospectare și explorare a zăcămintelor de petrol și gaze naturale – resurse naturale ale subsolului în conformitate cu articolul 2 alineatul (1) punctul 3 din Legea resurselor naturale ale subsolului – din „Blocul 1-22 Teres” situat în zona economică exclusivă din Marea Neagră a Republicii Bulgaria și de notificare a unei proceduri de licitație concurențială în vederea acordării autorizației
   2012/C 394/17
   REPUBLICA BULGARIA
   CONSILIUL DE MINIȘTRI
   În conformitate cu articolul 5 alineatul (2), articolul 7 alineatul (2) punctul 8, articolul 42 alineatul (1) punctul 1 și articolul 44 alineatul (3) din Legea resurselor naturale ale subsolului, precum și cu articolul 4 alineatul (1) punctul 1 și articolul 16 din Regulamentul privind modul de desfășurare a procedurilor de ofertare și licitare pentru acordarea de autorizații de prospectare și/sau explorare a resurselor naturale ale subsolului și pentru acordarea de concesiuni pentru extracția acestor resurse definite în Legea resurselor naturale ale subsolului, adoptat prin Rezoluția nr. 231/2010 a Consiliului de Miniștri,
   CONSILIUL DE MINIȘTRI DECIDE:
   
               1.
            
            
               Se deschide o procedură de acordare a autorizației de prospectare și explorare a zăcămintelor de petrol și gaze naturale din „Blocul 1-22 Teres” situat în zona economică exclusivă din Marea Neagră a Republicii Bulgaria, cu o suprafață de 4 032 km2 delimitată de punctele 1-7 ale căror coordonate sunt indicate în anexă.
            
         
               2.
            
            
               Autorizația menționată la punctul 1 se acordă pe baza unei proceduri de licitație concurențială pentru care nu este necesară prezența ofertanților.
            
         
               3.
            
            
               Autorizația de prospectare și explorare este valabilă cinci ani de la data intrării în vigoare a acordului de prospectare și explorare, această perioadă putând fi prelungită în temeiul articolului 31 alineatul (3) din Legea resurselor naturale ale subsolului.
            
         
               4.
            
            
               Termenul-limită pentru achiziționarea dosarului de licitație este a 120-a zi de la data publicării prezentei decizii în Jurnalul Oficial al Uniunii Europene, ora 17.00.
            
         
               5.
            
            
               Termenul-limită pentru depunerea cererilor de participare la procedura de licitație concurențială este a 140-a zi de la data publicării prezentei decizii în Jurnalul Oficial al Uniunii Europene, ora 17.00.
            
         
               6.
            
            
               Termenul-limită pentru depunerea ofertelor în conformitate cu dosarul de licitație este a 155-a zi de la data publicării prezentei decizii în Jurnalul Oficial al Uniunii Europene, ora 17.00.
            
         
               7.
            
            
               Prețul dosarului de licitație se stabilește la 10 000 BGN. Dosarul de licitație poate fi achiziționat de la Ministerul Economiei, Energiei și Turismului, Camera 902, Triaditsa 8, Sofia, Bulgaria, până la termenul-limită indicat la punctul 4.
               
                           7.1.
                        
                        
                           Suma indicată la punctul 7 se plătește în contul bancar al Ministerului Economiei, Energiei și Turismului:
                           
                                        
                                    
                                    
                                       Codul BIC al Băncii Naționale a Bulgariei pentru plățile în BGN este BNBGBGSD;
                                    
                                 
                                        
                                    
                                    
                                       Codul SWIFT al Băncii Naționale a Bulgariei pentru plățile în valută este BNBGBGSF;
                                    
                                 
                                        
                                    
                                    
                                       IBAN – BG79 BNBG 9661 3000 1026 01;
                                    
                                 
                                        
                                    
                                    
                                       BNB (Banca Națională a Bulgariei) – sediu.
                                    
                                 
                     
                           7.2.
                        
                        
                           Pe ordinul de plată trebuie menționate următoarele: За конкурсни книжа за площ„Блок 1—22 Терес”, закупувани в полза на кандидата (numele ofertantului, obligatoriu) (Pentru dosarul de licitație pentru „Blocul 1-22 Teres” achiziționat în numele […]).
                        
                     
                           7.3.
                        
                        
                           Persoana care primește dosarul de licitație trebuie să semneze o declarație în numele candidatului, prin care se angajează să păstreze confidențialitatea informațiilor conținute în acesta.
                        
                     
         
               8.
            
            
               Candidații care doresc să participe la procedura de licitație trebuie să îndeplinească cerințele indicate la articolul 23 alineatul (1) din Legea resurselor naturale ale subsolului.
            
         
               9.
            
            
               După cum prevede dosarul de licitație, ofertele candidaților se evaluează pe baza programelor de lucru propuse, a măsurilor prevăzute pentru protecția mediului, a bonusurilor și a capacității administrative și financiare.
            
         
               10.
            
            
               Depozitul necesar pentru participare la licitație se stabilește la 15 000 BGN și trebuie plătit, înainte de termenul-limită indicat la punctul 5, în contul bancar al Ministerului Economiei, Energiei și Turismului:
               
                            
                        
                        
                           Codul BIC al Băncii Naționale a Bulgariei pentru plățile în BGN este BNBGBGSD;
                        
                     
                            
                        
                        
                           Codul SWIFT al Băncii Naționale a Bulgariei pentru plățile în valută este BNBGBGSF;
                        
                     
                            
                        
                        
                           IBAN – BG17 BNBG 9661 3300 1026 01;
                        
                     
                            
                        
                        
                           BNB (Banca Națională a Bulgariei) – sediu.
                        
                     
         
               11.
            
            
               Candidaților care nu sunt admiși la procedura de licitație concurențială li se rambursează depozitele în termen de 14 zile de la data la care au fost informați cu privire la neadmitere.
            
         
               12.
            
            
               Depozitul ofertantului câștigător se rambursează în termen de 14 zile de la data semnării acordului, iar depozitele celorlalți ofertanți se rambursează în termen de 14 zile de la publicarea în Monitorul Oficial a deciziei Consiliului de Miniștri privind acordarea autorizației de prospectare și explorare.
            
         
               13.
            
            
               Cererile de participare la procedura de licitație concurențială și ofertele prezentate în cadrul acestei proceduri se depun la Registratura Ministerului Economiei, Energiei și Turismului, Triaditsa 8, Sofia, Bulgaria, în limba bulgară, în conformitate cu dispozițiile articolului 46 din Legea resurselor naturale ale subsolului.
            
         
               14.
            
            
               Ofertele trebuie să respecte cerințele și condițiile indicate în dosarul de licitație.
            
         
               15.
            
            
               Procedura de licitație concurențială are loc chiar dacă s-a admis numai participarea unui singur candidat.
            
         
               16.
            
            
               Ministerul Economiei, Energiei și Turismului este autorizat:
               
                           16.1.
                        
                        
                           să trimită prezenta decizie spre publicare în Jurnalul Oficial al Uniunii Europene;
                        
                     
                           16.2.
                        
                        
                           să organizeze și să desfășoare procedura de licitație concurențială.
                        
                     
         
               17.
            
            
               Prezenta decizie se publică în Monitorul Oficial și pe site-ul web al Consiliului de Miniștri.
            
         
               18.
            
            
               Împotriva prezentei decizii se poate introduce recurs la Curtea Supremă Administrativă în termen de 14 zile de la publicare în Jurnalul Oficial al Uniunii Europene.
            
         
      
         
            Prim-ministru
         
         Boyko BORISOV
      
      
         
            Primul Secretar al Consiliului de Miniștri
         
         Rosen ZHELYAZKOV
      
   
   
      ANEXĂ
      
         LISTA COORDONATELOR PUNCTELOR CARE DELIMITEAZĂ „BLOCUL 1-22 TERES”
      
      Sistemul de coordonate WGS 84
      
                  Nr.
               
               
                  Longitudine
                  (° ′ ″)
               
               
                  Latitudine
                  (° ′ ″)
               
            
                  1.
               
               
                  29° 07′ 28.85″
               
               
                  42° 48′ 47.00″
               
            
                  2.
               
               
                  30° 34′ 10.00″
               
               
                  42° 48′ 03.00″
               
            
                  3.
               
               
                  29° 58′ 30.00″
               
               
                  42° 33′ 27.00″
               
            
                  4.
               
               
                  29° 49′ 36.00″
               
               
                  42° 29′ 24.00″
               
            
                  5.
               
               
                  29° 34′ 20.00″
               
               
                  42° 26′ 24.00″
               
            
                  6.
               
               
                  29° 20′ 45.00″
               
               
                  42° 14′ 28.00″
               
            
                  7.
               
               
                  29° 07′ 32.31″
               
               
                  42° 11′ 22.71″